คุณค่ะคือหนูปวดท้องน้อยด้านล่างซ้ายยย ปวดจี๊ดๆ พอเดินก็ปวด พอก้มก็ปวดค่ะ แต่เวลานั่นกับนอนก็ไม่เท่าไรค่ะแต่ก็พอมีอาการปวดยุบ้าง แล้วก็ช่วงนี้หนูไม่ค่อยได้ขับถ่ายด้วยค่ะหนูอยากทราบว่าหนูเป็นอะไรหรอค่ะ
สวัสดีค่ะ อาการปวดท้องข้างซ้ายบริเวณส่วนล่างของช่องท้อง อาจเกิดได้จาก- กล้ามเนื้อผนังหน้าท้องอักเสบ จากการใช้งานมากไป เช่น ยกของหนัก ออกกำลังกายในท่าซิท-อัพมากไป เป็นต้น ซึ่งจะทำให้เกิดอาการปวดที่สัมพันธ์กับท่าทาง-ลำไส้ส่วนที่อยู่ช่องท้องด้านซ้ายล่างอักเสบ นอกจากปวดท้องแล้ว มักมีอาการคลื่นไส้ อาเจียน ถ่านอุจจาระเหลวร่วมด้วย- ปีกมดลูกด้านซ้ายอักเสบ แต่จะมีอาการตกขาวที่ผิดปกติร่วมด้วย-มีซีสต์ในรังไข่หรือปีกมดลูกด้านซ้ายเป็นเนื้องอกของรังไข่หรือปีกมดลูกด้านซ้าย อาการปวดมักเป็นต่อเนื่อง และอาจคลำได้ก้อนหรือท้องดูโตขึ้น- ถุงผนังลำไส้ใหญ่อักเสบ อาการจะเป็นต่อเนื่องและค่อยๆ รุนแรงขึ้น มักมีไข้ร่วมด้วยนอกจากนี้ การมีท้องผูก ก็เป็นสาเหตุที่ทำให้เกิดอาการปวดท้องได้เช่นกันดังนั้น ในเบื้องต้น หากอาการปวดท้องไม่ได้รุนแรง ควรรักษาอาการท้องผูกให้หาย โดยการดื่มน้ำมากๆอย่างน้อยวันละ 8-10 แก้วเน้นทานอาหารที่มีไฟเบอร์สูง จำพวกผัก ผลไม้ ธัญพืชต่างๆ หรืออาจทานไฟเบอร์สำเร็จรูปเสริม หรือทานโยเกิร์ตหรือนมเปรี้ยวซึ่งจะช่วยให้ถ่ายง่ายขึ้นได้ เนื่องจากมีแบคทีเรียที่ไปช่วยการทำงานของลำไส้ใหญ่ แต่หากไม่ถ่ายอุจจาระนานเกิน 3 วันแล้ว หรืออุจจาระแห้ง แข็ง เป็นก้อนเล็กๆ ควรหายาระบายช่วยหากถ่ายอุจจาระเป็นปกติแล้ว แต่อาการปวดท้องไม่หายไป หรืออาการปวดท้องเป็นรุนแรงขึ้นเรื่อยๆ มีไข้ หรือมีตกขาวที่ผิดปกติร่วม ควรไปพบแพทย์เพื่อหาสาหตุค่ะ